Na podlagi Zakona o zagotavljanju sredstev za določene nujne programe Republike Slovenije v kulturi (Uradni list RS, št. 73/19, v nadaljnjem besedilu: ZZSDNPK), Zakona o uresničevanju javnega interesa za kulturo (Ur. l. RS, št.77/07 – UPB, 56/08, 4/10, 20/11, 111/13, 68/16, 61/17 in 21/8-ZNOrg; nadaljnjem besedilu: ZUJIK), Zakona o varstvu kulturne dediščine (Uradni list RS, št. 16/08-ORZVKD93, 123/08, 8/11, 90/12, 111/13 32/16 in 21/18-ZNOrg, v nadaljnjem besedilu: ZVKD-1) , Zakona o javnih financah (Uradni list RS, št.11/11 – uradno prečiščeno besedilo, 14/13 – popr., 101/13, 55/15-ZFisP, 96/15 – ZIPRS1617 in 13/18), Zakona o izvrševanju proračunov Republike Slovenije za leti 2022 in 2023  (Uradni list RS, št. [187/21](http://www.uradni-list.si/1/objava.jsp?sop=2021-01-3713), [206/21](http://www.uradni-list.si/1/objava.jsp?sop=2021-01-4283) – ZDUPŠOP, [129/22](http://www.uradni-list.si/1/objava.jsp?sop=2022-01-3079), [140/22](http://www.uradni-list.si/1/objava.jsp?sop=2022-01-3442) – ZSDH-1A in [150/22](http://www.uradni-list.si/1/objava.jsp?sop=2022-01-3736) – ZIPRS2324), Spremembe proračuna Republike Slovenije za leto 2023 (Uradni list RS, št. [150/2](http://www.uradni-list.si/1/objava.jsp?sop=2017-01-3414)2) in Proračuna Republike Slovenije za leto 2024 (Uradni list RS, št. [150/2](http://www.uradni-list.si/1/objava.jsp?sop=2017-01-3414)2), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) in Pravilnika o strokovnih komisijah (Uradni list RS, 173/20), Ministrstvo za kulturo objavlja

**Javni razpis za izbor kulturnih projektov na področju nepremične kulturne dediščine, ki jih bo v letih 2023-2024 sofinancirala Republika Slovenija iz dela proračuna, namenjenega za kulturo, in za izbor kulturnih projektov iz programa sanacije najbolj ogroženih in najpomembnejših kulturnih spomenikov, ki jih bo v letih 2023 in 2024 sofinancirala Republika Slovenija iz proračuna, namenjenega za** **izvajanje Zakona o zagotavljanju sredstev za določene nujne programe Republike Slovenije v kulturi (v nadaljevanju:** **spomeniško-varstveni projektni razpis, oznaka:** **JPR2-SVP-2023-24)**

# **NAZIV IN SEDEŽ IZVAJALCA JAVNEGA RAZPISA**

Republika Slovenija, Ministrstvo za kulturo (v nadaljevanju ministrstvo), Maistrova ulica 10, 1000 Ljubljana.

# **JAVNI INTERES VARSTVA DEDIŠČINE**

Skladno z Ustavo Republike Slovenije država na svojem ozemlju skrbi za ohranjanje kulturne dediščine. Po ZVKD-1 je varstvo nepremične dediščine v javno korist. Javna korist varstva dediščine se določa v skladu s kulturnim, vzgojnim, razvojnim, simbolnim in identifikacijskim pomenom dediščine za državo in obsega tudi ohranitev dediščine in preprečevanje škodljivih vplivov.

Javni interes na področju ohranjanja nepremične kulturne dediščine država udejanja z javnim razpisom za sofinanciranje kulturnih projektov na področju nepremične kulturne dediščine (v nadaljnjem besedilu: spomeniško-varstveni projekt).

# **NAMEN IN CILJI JAVNEGA RAZPISA**

Kulturna dediščina je razpoznavno znamenje nacionalne, regionalne in lokalne pripadnosti. Ohranjanje kulturne dediščine, vključno z njeno promocijo in trajnostno uporabo, pomeni nenadomestljiv prispevek k človekovemu razvoju in h kakovosti življenja, gradi in krepi naš občutek za prostor, ustvarja ugodne pogoje za trajnostni razvoj, prispeva k varstvu okolja, dejavno ustvarja družbene vezi ter prispeva k zdravju in blaginji vseh. Kulturni spomeniki so ključni materialni dokazi naše navzočnosti in vsestranske ustvarjalnosti naših prednikov na ozemlju Republike Slovenije in so temelj naše narodne identitete.

Namen razpisa je izvajanje Zakona o zagotavljanju sredstev za določene nujne programe Republike Slovenije v kulturi in spodbujanje naložb v sanacijo kulturnih spomenikov (v nadaljnjem besedilu: spomeniki).

Cilj javnega razpisa je ohranjanje in varovanje kulturne dediščine in razvijanje njenega potenciala.

Razpis je hkrati usmerjen v zasledovanje naslednjih ciljev Strategije kulturne dediščine 2020-2023:

* spodbuditi raznoliko uporabo in ponovno uporabo spomenikov kot najpomembnejših delov kulturne dediščine ter izkoristiti njihove potenciale (cilj R1 Strategije kulturne dediščine 2020-2023),
* izboljšati dostopnost do spomenikov kot najpomembnejših delov kulturne dediščine (cilj D3 Strategije kulturne dediščine 2020-2023),
* povečati zavedanje o družbenih vrednotah kulturne dediščine in dvigniti raven znanj in veščin, povezanih s kulturno dediščino (cilja D1 in Z1 Strategije kulturne dediščine 2020-2023).

# **PREDMET JAVNEGA RAZPISA**

Predmet razpisa je sofinanciranje spomeniško-varstvenih projektov na področju ohranjanja nepremičnih spomenikov in njihovih delov:

**Sklop 1:** sofinanciranje obnovitvenih del za ohranjanje varovanih sestavin nepremičnih spomenikov in njihovih delov.

**Sklop 2**: sofinanciranje izvedbe konservatorsko-restavratorskih posegov na delih nepremičnih spomenikov po Katalogu konservatorsko-restavratorskih del na nepremičnih spomenikih in stavbni dediščini, poglavje Konservatorsko-restavratorska dela (ZVKDS Restavratorski center, september 2003, dopolnitev junij 2007, julij 2010, januar 2017, oktober 2022).

Predmet razpisa niso:

* spomeniki v lasti Republike Slovenije,
* spomeniki, ki so v postopku denacionalizacije ali je nerazrešeno vprašanje lastništva,
* nepremičnine znotraj naselbinskih, krajinskih in arheoloških spomenikov, ki same niso razglašene za spomenik,
* dediščina, razglašena za spomenik z aktom o začasni razglasitvi.

# OKVIRNA VREDNOST RAZPOLOŽLJIVIH SREDSTEV, NAMENJENIH ZA PREDMET TEGA JAVNEGA RAZPISA

## Skupna višina razpoložljivih sredstev

Okvirna višina razpisanih nepovratnih sredstev, ki je na razpolago za sofinanciranje projektov v letih 2023 in 2024 po tem razpisu, je skupaj  **4.400.000,00 EUR**, in sicer:

**Sklop 1: Okvirna višina sredstev, ki je na razpolago za sofinanciranje projektov sklopa 1, znaša skupaj 3.900.000,00 EUR, in sicer 1.900.000,00 EUR v letu 2023 in 2.000.000,00 EUR v letu 2024.**

*Razpoložljiva sredstva bremenijo proračunsko postavko, namenjeno* *izvajanju Zakona o zagotavljanju sredstev za določene nujne programe Republike Slovenije v kulturi, in sicer: PP 200718 DNPK - kulturni spomeniki, ter proračunsko postavko ministrstva, namenjena za obnovo spomenikov, in sicer: PP 131095 - Spomeniki, projekt:* *3340-23-0003 Kulturni spomeniki – SVP 2023 in 2024*

**Sklop 2: Okvirna višina sredstev, ki je na razpolago za sofinanciranje projektov sklopa 2, znaša skupaj 500.000,00 EUR, in sicer 200.000,00 EUR v letu 2023 in 300.000,00 EUR v letu 2024.**

*Razpoložljiva sredstva bremenijo proračunsko postavko ministrstva, namenjena za obnovo spomenikov, in sicer: PP 131095 - Spomeniki, projekt: 3340-23-0003 Kulturni spomeniki – SVP 2023 in 2024*

## Višina in delež sofinanciranja

Sklop 1: ministrstvo sofinancira posamezen odobreni projekt iz sklopa 1 **do 50 %** celotne vrednosti upravičenih stroškov, vendar v obeh letih skupaj **največ 200.000 EUR**.

Sklop 2: ministrstvo sofinancira posamezen odobreni projekt iz sklopa 2 **do** **100 %** celotne vrednosti upravičenih stroškov, vendar v obeh letih skupaj največ **50.000,00 EUR**.

# OBDOBJE ZA PORABO DODELJENIH SREDSTEV

Dodeljena proračunska sredstva morajo biti porabljena v proračunskih letih **2023 in 2024** v skladu z dinamiko, določeno v pogodbi o sofinanciranju projekta, in v plačilnih rokih, kot jih bo določal veljavni predpis, ki ureja izvrševanje proračuna Republike Slovenije. Ministrstvo bo iz sredstev posameznega proračunskega leta sofinanciralo upravičene stroške posameznega projekta na podlagi izstavljenih zahtevkov za izplačilo in zahtevanih dokazil.

Za sredstva, ki jih bodo upravičenci želeli črpati v letu 2023, bodo morali posredovati oziroma poslati zahtevke za izplačilo na ministrstvo najpozneje do 30. 10. 2023, ko bodo morali biti zahtevki skupaj z računi, podpisani od skrbnikov pogodbe in odgovornega konservatorja Zavoda za varstvo kulturne dediščine (v nadaljnjem besedilu: ZVKDS), in drugimi zahtevanimi dokazili tudi dostavljeni v vložišče ministrstva. Za sredstva, ki jih bodo upravičenci želeli črpati v letu 2024, bodo morali posredovati oziroma poslati zahtevke za izplačilo na ministrstvo najkasneje do 30. 10. 2024, ko bodo morali biti zahtevki skupaj z vsemi zahtevanimi dokazili tudi dostavljeni v vložišče ministrstva. Na osnovi objektivnih razlogov se rok za dostavo dokumentacije lahko podaljša največ do konca meseca novembra. V roku 30 dni po prejetem zadnjem letnem izplačilu sredstev z naslova tega razpisa bodo upravičenci ministrstvu morali posredovati dokazila o vseh izplačilih izvajalcem. Ministrstvo bo kot dokazilo o plačilu stroškov upoštevalo izključno kopije bančnih izpisov nakazil in kopije univerzalnih plačilnih nalogov oz. položnic, ne bo pa upoštevalo listin o kompenzaciji in podobnih posrednih oblik, ki ne zajemajo neposrednega plačila pogodbenih del.

# UPRAVIČENI STROŠKI

Vrednost projekta je vrednost upravičenih stroškov. Delež sofinanciranja se izračuna od upravičenih stroškov projekta.

##

Upravičeni stroški so stroški, ki neposredno pripomorejo k ohranjanju varovanih lastnosti spomenika.

V sofinanciranje so vključeni samo upravičeni stroški, opredeljeni v nadaljevanju po posameznih sklopih.

Stroški so upravičeni, če:

* so s projektom neposredno povezani, so potrebni za njegovo izvedbo in so v skladu s cilji razpisa,
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene,
* nastanejo v obdobju upravičenosti
* temeljijo na verodostojnih knjigovodskih in drugih listinah in
* so izkazani v skladu z nacionalnimi predpisi.

DDV se šteje kot upravičen strošek v primeru, da prijavitelj ni zavezanec za DDV.

V primeru, da je prijavitelj identificiran za namene DDV, obstajajo naslednje možnosti glede vključevanja DDV med upravičene stroške:

* če je prijavitelj identificiran za namene DDV in ima pravico do odbitka celotnega DDV, se DDV ne sme vključiti med upravičene stroške in izdatke (to pomeni, da je DDV neupravičen strošek in se mora financirati iz lastnih virov);
* če je prijavitelj identificiran za namene DDV in nima pravice do odbitka DDV, se DDV lahko vključi med upravičene stroške in izdatke (to pomeni, da je celoten znesek DDV upravičen strošek);
* če je prijavitelj identificiran za namene DDV in ima pravico le do delnega odbitka DDV, se DDV lahko vključi med upravičene stroške in izdatke le v višini neodbitnega deleža (to pomeni, da je DDV delno upravičen, delno pa neupravičen strošek oziroma izdatek).

**Sklop 1:**

Upravičeni stroški so stroški obnovitvenih del za ohranjanje varovanih sestavin nepremičnih spomenikov in njihovih delov, skladnih s kulturnovarstvenimi pogoji, ki jih skladno z Uredbo o razvrščanju objektov (Uradni list RS, št. [18/13](http://www.uradni-list.si/1/objava.jsp?sop=2013-01-0654), [24/13](http://www.uradni-list.si/1/objava.jsp?sop=2013-01-0866), [26/13](http://www.uradni-list.si/1/objava.jsp?sop=2013-01-0950), [61/17](http://www.uradni-list.si/1/objava.jsp?sop=2017-01-2914) – GZ, [61/17](http://www.uradni-list.si/1/objava.jsp?sop=2017-01-2915) – ZUreP-2 in [37/18](http://www.uradni-list.si/1/objava.jsp?sop=2018-01-1900" \t "_blank" \o "Uredba o razvrščanju objektov)) opredeljujemo kot

Med upravičene stroške pa sodijo:

**a) Vzdrževalna dela**:

* **Dela v objektu**: pleskanje, popravilo ali zamenjava ometov in poda, popravilo ali zamenjava notranjega stavbnega pohištva, suhomontažna dela in odstranitev lahkih nenosilnih sten.
* **Dela na ovoju objekta in zasteklitve**: prenova fasade, zunanje stavbno pohištvo, strešna kritina na način, da se s posegi bistveno ne odstopa od originalne zasnove objekta.
* **Manjša dela na konstrukcijskih elementih objekta**: vzdrževanje nosilnih konstrukcijskih elementov, zamenjava dotrajanih posameznih konstrukcijskih elementov, ki se nadomestijo z enakimi konstrukcijskimi elementi, in manjši inštalacijski preboji konstrukcijskih elementov, ki ne zmanjšujejo občutno njihove nosilnosti.
* **Druga vzdrževalna dela na gradbeno inženirskih objektih in drugih gradbenih posegih**: vzdrževanje in popravilo konstrukcijskih elementov, zamenjava posameznih konstrukcijskih elementov, ki se nadomestijo z enakimi konstrukcijskimi elementi, vzdrževanje drugih delov objekta in njegove izboljšave
* **Dela v zvezi z zunanjo ureditvijo ob objektu:** samo dela, ki so namenjena zaščiti pred hidrološkimi vplivi (npr. drenaža, odvodnjavanje..)
* **Dela za ohranjanje arheološkega spomenika**: dela, namenjena zaščiti in prezentaciji arheološkega spomenika, kot so posegi za zaščito pred škodljivimi vplivi talne in meteorne vode ter druga dela, namenjena ohranjanju in vzdrževanju varovanih sestavin spomenika in njegovih delov.
* **Gradbeni nadzor**

**b) Rekonstrukcija:**

Med upravičene stroške sodijo tista rekonstrucijska gradbena dela, s katerimi dosežemo **izboljšano stanje** gradbene konstrukcije t.i. **statična sanacija.** V tem primeru je potrebno priložiti gradbeno dovoljenje, saj gre za rekonstrukcijo objekta pri kateri mora sodelovati tudi strokovnjak s področja gradbenih konstrukcij.

Med upravičene stroške sodijo tudi  manjša rekonstrukcija so dela, ki niso vzdrževanje objekta in niso rekonstrukcija, so pa izboljšava ali zamenjava več posameznih konstrukcijskih elementov, s katero se ne ogroža stabilnost konstrukcije, V tem primeru je potrebno priložiti pisno mnenje pooblaščenega strokovnjaka s področja gradbeništva (glej Gradbeni zakon, 3. in 7. člen).

Dela potrebna za statično sanacijo naj bodo v popisu del ločena in ovrednotena posebej.

Med upravičene stroške **NE SODIJO**:

* **Dela v objektu:** izvedba lahkih nenosilnih sten in ostalih novo vgrajenih konstrukcijskih elementov (tudi dvigal ipd.), ki niso vgrajeni v smislu zagotavljanja ohranjanja spomeniškovarstvene substance.
* **Dela na ovoju objekta in zasteklitve**: gradnja strešnih oken in izvedba frčad med nosilnimi konstrukcijskimi elementi, zasteklitev lož, balkonov in zunanjih stopnišč, namestitev senčil ter nepohodnega konzolnega nadstreška nad vhodom.
* **Inštalacijska vzdrževalna dela**: popravilo ali zamenjava električnih in telekomunikacijskih vodov in napeljav in strelovodne zaščite ter vodovoda, kanalizacije, strojne opreme in dimovodnih naprav, tudi popravilo ali zamenjava priključkov.
* **Namestitev naprav in inštalacij v, na in ob objektu**: namestitev novih naprav in z njimi povezanih napeljav za ogrevanje, hlajenje, prezračevanje, pripravo tople vode in razsvetljavo, tudi za izkoriščanje obnovljivih virov energije, namestitev novih električnih in telekomunikacijskih napeljav in strelovodne zaščite ter vodovoda, kanalizacije in strojne opreme za delovanje objekta, namestitev dimniških tuljav.
* **Dela v zvezi z zunanjo ureditvijo ob objektu**: izvedba gradbenih in drugih del za izvedbo novih parkirišč, novimi dovozi oziroma dostopi in drugo opremo, npr. zapornice, terase na zemljišču, ter izvedba nakladalnih ramp, klančin, dostopov in drugih zunanjih ureditev za dostop, razen tistih, ki so namenjeni neovirani rabi objekta; razen tisti del, ki so namenjena zaščiti pred hidrološkimi vplivi (npr. drenaža, odvodnjavanje..)
* **Drugo**: notranja oprema, arheološke raziskave, izdelava projektne, investicijske in druge dokumentacije ter konservatorskih načrtov,.

**Sklop 2:**

Upravičeni stroški so stroški za izvedbo vseh konservatorsko-restavratorskih posegov po Katalogu konservatorsko-restavratorskih del na nepremičnih spomenikih in stavbni dediščini, poglavje **Konservatorsko-restavratorska dela** (ZVKDS Restavratorski center, september 2003, dopolnitev junij 2007, julij 2010, januar 2017, oktober 2022) na spomenikih ali njihovih delih. Katalog je priložen razpisni dokumentaciji.

Med upravičene stroške NE SODIJO:

* izdelava projektne, investicijske in druge dokumentacije ter konservatorskih načrtov,
* Izdelava nove umetnine na mestu, ki ni vezana na originalno substanco.

## Obdobje upravičenosti stroškov:

Upravičeni stroški so tisti, ki so nastali v obdobju od datuma oddaje vloge na javni razpis do 31. 10. 2024, ko je tudi rok za predložitev zadnjega zahtevka za izplačilo. Na osnovi objektivnih razlogov se rok za dostavo dokumentacije lahko podaljša največ do konca meseca novembra.

##

## Dvojno financiranje

Dvojno uveljavljanje stroškov in izdatkov, ki so bili že povrnjeni iz kateregakoli drugega javnega vira, ni dovoljeno. V primeru ugotovitve dvojnega financiranja bo ministrstvo prekinilo izplačevanje sredstev in odstopilo od pogodbe ter zahtevalo vračilo sredstev v višini vseh izplačanih sredstev, vključno z zakonitimi zamudnimi obrestmi od dneva nakazila do dneva vračila.

# POGOJI ZA KANDIDIRANJE NA JAVNEM RAZPISU

Število vlog, ki jih predlaga posamezen prijavitelj, ni omejeno, vendar se mora vsaka vloga (projekt) nanašati izključno na en spomenik. Prijavitelj za posamezni spomenik lahko predloži le eno vlogo na sklop 1 ali eno vlogo na sklop 2.

## Pogoji za sklop 1:

1. Enota kulturne dediščine, na kateri bodo izvedeni posegi, mora biti razglašena za **spomenik**.

2. Prijavitelj – upravičenec do sredstev razpisa - je lahko le **(so)lastnik, njegov pooblaščenec ali upravljavec** kulturnega spomenika **z ustreznim dokazilom**.

**DOKAZILA:**

**A) Dokazilo o lastništvu:** posebno dokazilo ni potrebno,če so podatki o lastništvu v prijavnem obrazcu identični s podatki v zemljiški knjigi. Prijavitelj v prijavnem obrazcu navede podatke o lastništvu nepremičnine.Če sprememba lastništva še ni vpisana v zemljiško knjigo, mora lastnik predložiti upravno overjeno kopijo pravnega posla (npr. kupoprodajno pogodbo).

**B)** **Soglasje (so)lastnikov** (samo v primeru, če je več solastnikov objekta): V primeru solastništva je obvezna priloga pisno soglasje solastnikov skladno z določili Stvarnopravnega zakonika (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in 23/20) oz. Stanovanjskega zakona (Uradni list RS, št. [69/03](http://www.uradni-list.si/1/objava.jsp?sop=2003-01-3312), [18/04](http://www.uradni-list.si/1/objava.jsp?sop=2004-01-0776) – ZVKSES, [47/06](http://www.uradni-list.si/1/objava.jsp?sop=2006-01-2024) – ZEN, [45/08](http://www.uradni-list.si/1/objava.jsp?sop=2008-01-1981) – ZVEtL, [57/08](http://www.uradni-list.si/1/objava.jsp?sop=2008-01-2415), [62/10](http://www.uradni-list.si/1/objava.jsp?sop=2010-01-3387) – ZUPJS, [56/11](http://www.uradni-list.si/1/objava.jsp?sop=2011-01-2619) – odl. US, [87/11](http://www.uradni-list.si/1/objava.jsp?sop=2011-01-3719), [40/12](http://www.uradni-list.si/1/objava.jsp?sop=2012-01-1700) – ZUJF, 14/07-odl-US, 27/17 in 59/19).

**C) Dokazilo o upravljanju** (samo v primeru, če je prijavitelj upravljavec oz. upravnik): Če je prijavitelj upravljavec oz. upravnik, mora predložiti uradno dokazilo o upravljanju.

**Č)** **Pisno pooblastilo za zastopanje** (samo v primeru, da je prijavitelj pooblaščenec oz. kadar obrazce ali priloge vloge podpiše pooblaščenec odgovorne osebe).

**Opozorilo:** Na javni razpis se ne more prijaviti prijavitelj, ki nima izpolnjenih vseh pogodbenih obveznosti do ministrstva ali njegovega proračunskega uporabnika.

3. **Vrednost zaprošenih sredstev sofinanciranja** upravičenih stroškov, **ki jih krije ministrstvo,** **ne sme biti večja od 200.000 EUR**.

4. Prijavljeni projekt mora imeti **zaprto finančno konstrukcijo**, kar pomeni, da mora imeti prijavitelj v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa, ki so omejena z vrednostjo iz prejšnje točke. Če kateri od drugih virov, ki jih prijavitelj v finančni konstrukciji predvideva, dejansko ne bo pridobljen, jih mora zagotoviti prijavitelj iz lastnih virov. **Prijavitelj mora imeti zagotovljena sredstva v višini najmanj 50 % upravičenih stroškov predlaganih posegov**.

5. Projekt se mora zaključiti **najpozneje do 30. 10. 2024**. Do tega datuma mora biti projekt fizično končan, kar pomeni zaključek vseh del.

6. Prijavitelj projekta mora imeti za predlagane posege na kulturnem spomeniku izdelano projektno dokumentacijo in pridobljeno gradbeno dovoljenje, če je to potrebno po predpisih s področja graditve. Če za predvidene posege gradbeno dovoljenje ni potrebno pridobiti, mora prijavitelj predložiti poenostavljeno projektno dokumentacijo v obliki grafičnega prikaza predlaganih posegov (načrt oz. skica, iz katere je razvidno, na katerih delih objekta bodo predvideni posegi izvedeni), pisno mnenje pooblaščenega strokovnjaka s področja gradbeništva v primeru manjših rekonstrukcij.

**DOKAZILA: kopija gradbenega dovoljenja, oz. pisno mnenje pooblaščenega strokovnjaka s področja gradbeništva, oz. grafični prikaz predlaganih posegov.**

**7.** Prijavitelj mora prikazati dejansko stanje kulturnega spomenika s pomočjo **fotografske dokumentacije**, iz katere je razvidno fizično stanje varovanih elementov spomenika, ki bodo predmet sofinanciranja.

**DOKAZILO: fotografska dokumentacija**

8. Prijavitelj mora potrditi **Izjavo – splošno:**

* da je lastništvo spomenika nesporno in da v zvezi z vprašanjem lastništva spomenika ne poteka noben postopek,
* da vsaj v petih (5) letih po koncu projekta ne bo prišlo do sprememb lastništva kulturnega spomenika oz. da bo v primeru, da bo v petih letih po koncu projekta prišlo do prodaje ali izgube lastništva nad spomenikom iz drugih razlogov, vrnil javna sredstva, ki bodo vložena v spomenik,
* da bo zagotavljal dostopnost spomenika javnosti,
* da bo spoštoval predpise s področja varstva kulturne dediščine in graditve,
* da bo zagotovil gradbeni nadzor nad izvedbo projekta skladno s predpisi s področja graditve, če bo šlo za posege v  spomenik, pri katerih je gradbeni nadzor potreben v skladu s predpisi s področja graditve
* da je oziroma bo izvajalca del izbral na osnovi presoje vsaj treh ponudb (če je na relevantnem trgu zadostno število ponudnikov) oz. da bo izvajalca del izbral v skladu s predpisi s področja javnega naročanja (velja le za naročnike po ZJN-3),
* da bo pri izbiri izvajalca upošteval pogoje glede strokovne usposobljenosti izvajalcev specializiranih del, če je tako določeno s KV pogoji,
* da ima v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa, ki so omejena z vrednostjo, opredeljeno v razpisu (če kateri od drugih virov, ki jih predvideva v finančni konstrukciji, dejansko ne bo pridobljen, jih bo zagotovil iz lastnih virov),
* da je seznanjen s tem, da kot ustrezno dokazilo o plačilu stroškov ministrstvo upošteva le kopije bančnih izpisov nakazil in kopije položnic oziroma univerzalnih plačilnih nalogov, ne upošteva pa listin o kompenzaciji in podobnih posrednih oblik, ki ne zajemajo neposrednega plačila pogodbenih del,
* da bo po prejetem zadnjem letnem izplačilu sredstev z naslova tega razpisa ministrstvu v roku 30 dni posredoval dokazila o vseh izplačilih izvajalcem,
* da bo k zahtevku ob koncu projekta ali ob koncu leta (pri dvoletnih projektih) dostavil poročilo o spomeniško-varstvenem projektu.
* da je seznanjen, da sofinanciranje projekta ne predstavlja državne pomoči,
* da bo zagotavljal dostopnost dokumentacije o projektu (vključno s kultunovarstvenimi pogoji, kultunovarstvenim soglasjem in mnenjem) ministrstvu, revizijskim organom ter drugim nadzornim organom,
* da je seznanjen s posledicami, ki bi nastale ob ugotovitvi neupoštevanja veljavne zakonodaje in navodil, pogodbenih določil, dvojnega financiranja, nenamenske porabe sredstev,
* da je seznanjen z javno objavo imena projekta, naziva prijavitelja in zneska javnih sredstev, ki bodo dodeljena projektu in izplačana ob koncu projekta,
* da se strinja s pogoji razpisa in vsebino vzorca pogodbe,
* da jamči za resničnost in popolnost vseh navedenih podatkov.

9. Dodatna pogoja v primeru, da je prijavitelj OBČINA:

9.1. Projekt mora biti uvrščen **v veljavni načrt razvojnih programov (NRP) občine** (tretji del aktualnega proračuna občine). Naziv projekta in viri financiranja morajo biti v investicijskem dokumentu, v vlogi in v proračunu (v NRP) identični. Če naziv in/ali viri niso identični, mora prijavitelj priložiti izjavo, da bo do prvega zahtevka za izplačilo uskladil NRP.

**DOKAZILA:**

1. kopija **veljavnega akta (odloka) o proračunu** **občine**, žigosana in podpisana od odgovorne osebe prijavitelja. V primeru začasnega financiranja mora občina priložiti proračun preteklega leta.
2. kopija **izpisa načrta razvojnih programov** (tretji del proračuna), in sicer stran z jasno označeno vrstico projekta, ki je predmet prijave; žigosana in podpisana od odgovorne osebe prijavitelja
3. Izpolnjen **Obrazec št. 3 »Podatki o projektih v načrtu razvojnih programov«.** V primeru začasnega financiranja mora občina priložiti izpolnjen obrazec št. 3 proračuna preteklega leta.

**Č) Izjava o uskladitvi načrta razvojnih programov**– obvezno le v primeru, če podatki niso

 usklajeni.

9.2. Prijavitelj mora imeti izdelano **investicijsko dokumentacijo**, skladno z določili Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16). Investicijska dokumentacija mora biti s pisnim sklepom potrjena od pristojnega organa prijavitelja.

**DOKAZILO:**

1. Kopija **investicijske dokumentacije**, izdelane v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/06, 54/10 in 27/16)
2. Kopija **pisnega sklepa o potrditvi investicijske dokumentacije** od pristojnega organa prijavitelja.

**Pogoji za sklop 2:**

1. Enota kulturne dediščine, na kateri bodo izvedeni posegi, mora biti razglašena za **kulturni spomenik**.

2. Prijavitelj – upravičenec do sredstev razpisa - je lahko le **(so)lastnik, njegov pooblaščenec ali upravljavec** kulturnega spomenika **z ustreznim dokazilom**.

**DOKAZILA:**

**A) Dokazilo o lastništvu:** posebno dokazilo ni potrebno,če so podatki o lastništvu v prijavnem obrazcu identični s podatki v zemljiški knjigi. Prijavitelj v prijavnem obrazcu navede podatke o lastništvu nepremičnine.Če sprememba lastništva še ni vpisana v zemljiško knjigo, mora lastnik predložiti upravno overjeno kopijo pravnega posla (npr. kupoprodajno pogodbo).

**B) Soglasje (so)lastnikov** (samo v primeru, če je več solastnikov objekta): V primeru solastništva je obvezna priloga pisno soglasje solastnikov skladno z določili Stvarnopravnega zakonika (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in 23/20) oz. Stanovanjskega zakona (Uradni list RS, št. [69/03](http://www.uradni-list.si/1/objava.jsp?sop=2003-01-3312), [18/04](http://www.uradni-list.si/1/objava.jsp?sop=2004-01-0776) – ZVKSES, [47/06](http://www.uradni-list.si/1/objava.jsp?sop=2006-01-2024) – ZEN, [45/08](http://www.uradni-list.si/1/objava.jsp?sop=2008-01-1981) – ZVEtL, [57/08](http://www.uradni-list.si/1/objava.jsp?sop=2008-01-2415), [62/10](http://www.uradni-list.si/1/objava.jsp?sop=2010-01-3387) – ZUPJS, [56/11](http://www.uradni-list.si/1/objava.jsp?sop=2011-01-2619) – odl. US, [87/11](http://www.uradni-list.si/1/objava.jsp?sop=2011-01-3719), [40/12](http://www.uradni-list.si/1/objava.jsp?sop=2012-01-1700) – ZUJF, 14/07-odl-US, 27/17 in 59/19).

**C) Dokazilo o upravljanju** (samo v primeru, če je prijavitelj upravljavec oz. upravnik): Če je prijavitelj upravljavec oz. upravnik, mora predložiti uradno dokazilo o upravljanju.

**Č)** **Pisno pooblastilo za zastopanje** (samo v primeru, da je prijavitelj pooblaščenec oz. kadar obrazce ali priloge vloge podpiše pooblaščenec odgovorne osebe).

3. **Vrednost zaprošenih sredstev sofinanciranja** upravičenih stroškov, **ki jih krije ministrstvo,** **ne sme biti večja od 50.000,00 EUR**.

4. Prijavljeni projekt mora imeti **zaprto finančno konstrukcijo**, kar pomeni, da mora imeti prijavitelj v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa, ki so omejena z vrednostjo iz prejšnje točke. Če kateri od drugih virov, ki jih prijavitelj v finančni konstrukciji predvideva, dejansko ne bo pridobljen, jih mora zagotoviti prijavitelj iz lastnih virov.

5. Prijavitelj mora pridobiti **potrdilo ZVKDS**, da gre za konservatorsko-restavratorske posege po Katalogu konservatorsko-restavratorskih del na nepremičnih spomenikih in stavbni dediščini, poglavje Konservatorsko-restavratorska dela (ZVKDS Restavratorski center, september 2003, dopolnitev junij 2007, julij 2010, januar 2017, oktober 2022) na spomeniku. **DOKAZILO: Potrdilo Zavoda za varstvo kulturne dediščine Slovenije**.

6. Projekt se mora zaključiti **najpozneje do 30. 10. 2024**. Do tega datuma mora biti projekt fizično končan, kar pomeni, da morajo biti zaključena vsa dela.

7. Prijavitelj mora prikazati dejansko stanje kulturnega spomenika s pomočjo **fotografske dokumentacije**, iz katere je razvidno fizično stanje varovanih elementov spomenika, ki bodo predmet sofinanciranja.

**DOKAZILO: fotografska dokumentacija**

8. Prijavitelj mora potrditi **Izjavo – splošno**:

* da objekt ni statično ogrožen oz. je v ustreznem gradbeno tehničnem stanju (v primeru prijave na sklop 2 – sofinanciranje izvedbe konservatorsko-restavratorskih posegov),
* da je lastništvo spomenika nesporno in da v zvezi z vprašanjem lastništva spomenika ne poteka noben postopek,
* da vsaj v petih (5) letih po koncu projekta ne bo prišlo do sprememb lastništva spomenika oz. da bo v primeru, da bo v petih letih po koncu projekta prišlo do prodaje ali izgube lastništva nad spomenikom iz drugih razlogov, vrnil javna sredstva, ki bodo vložena v spomenik,
* da bo zagotavljal dostopnost spomenika javnosti,
* da bo spoštoval predpise s področja varstva kulturne dediščine in graditve,
* da je oziroma bo izvajalca del izbral na osnovi presoje vsaj treh ponudb (če je na relevantnem trgu zadostno število ponudnikov) oz. da bo izvajalca del izbral v skladu s predpisi s področja javnega naročanja (velja le za naročnike po ZJN-3),
* da bo pri izbiri izvajalca upošteval pogoje glede strokovne usposobljenosti izvajalcev specializiranih del, če je tako določeno s KV pogoji,
* da ima v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa, ki so omejena z vrednostjo, opredeljeno v razpisu (če kateri od drugih virov, ki jih predvideva v finančni konstrukciji, dejansko ne bo pridobljen, jih bo zagotovil iz lastnih virov),
* da je seznanjen s tem, da kot ustrezno dokazilo o plačilu stroškov ministrstvo upošteva le kopije bančnih izpisov nakazil in kopije položnic oziroma univerzalnih plačilnih nalogov, ne upošteva pa listin o kompenzaciji in podobnih posrednih oblik, ki ne zajemajo neposrednega plačila pogodbenih del,
* da bo po prejetem zadnjem letnem izplačilu sredstev z naslova tega razpisa ministrstvu v roku 30 dni posredoval dokazila o vseh izplačilih izvajalcem,
* da bo k zahtevku ob koncu projekta ali ob koncu leta (pri dvoletnih projektih) dostavil poročilo o spomeniško-varstvenem projektu.
* da je seznanjen, da sofinanciranje projekta ne predstavlja državne pomoči,
* da bo zagotavljal dostopnost dokumentacije o projektu (vključno s kulturnovarstvenimi pogoji, kulturnovarstvenim soglasjem in mnenjem) ministrstvu, revizijskim organom ter drugim nadzornim organom,
* da je seznanjen s posledicami, ki bi nastale ob ugotovitvi neupoštevanja veljavne zakonodaje in navodil, pogodbenih določil, dvojnega financiranja, nenamenske porabe sredstev,
* da je seznanjen z javno objavo imena projekta, naziva prijavitelja in zneska javnih sredstev, ki bodo dodeljena projektu in izplačana ob koncu projekta,
* da se strinja s pogoji razpisa in vsebino vzorca pogodbe,
* da jamči za resničnost in popolnost vseh navedenih podatkov.

# KRITERIJI IN MERILA ZA IZBOR PROJEKTOV UPRAVIČENCEV, KI IZPOLNJUJEJO POGOJE

##

Vloge se bodo ocenjevale po naslednjih kriterijih in merilih:

**Kriterij 1: ogroženost predmeta prijave zaradi človekovih ali drugih zunanjih vplivov:**

* spomenik/predmet prijave ni ogrožen (0 točk)
* ogroženost spomenika/predmeta prijave je majhna, tj. predvideni posegi bodo sanirali manjše poškodbe, ki ne ogrožajo predmeta prijave(1 točka)
* ogroženost spomenika/predmeta prijave je srednja, tj. predvideni posegi bodo sanirali poškodbe, ki ogrožajo posamezne varovane lastnosti predmeta prijave (3 točke)
* ogroženost spomenika/predmeta prijave je velika, tj. predvideni posegi bodo sanirali poškodbe, s čimer bodo preprečili nevarnost uničenja in porušitve ter preprečili grožnjo izgube varovanih lastnosti (5 točk).

**Kriterij 2: pomembnost spomenika:**

* spomenik je razglašen za spomenik lokalnega pomena oz. je bil razglašen za spomenik pred uveljavitvijo ZVKD-1 (3 točke);
* spomenik je razglašen za spomenik državnega pomena (4 točke);
* spomenik je na UNESCO Seznamu svetovne dediščine ali ima Znak evropske dediščine (5 točk).

**Kriterij 3: zagotovljena lastna finančna sredstva prijavitelja projekta:**

* prijavitelj ima zagotovljena finančna sredstva v višini 50 % vrednosti projekta v primeru sklopa 1 oz. nima zagotovljenih lastnih finančnih sredstev v primeru sklopa 2 (0 točk);
* prijavitelj ima zagotovljena finančna sredstva v višini nad 20 % do vključno 50 % vrednosti projekta – velja samo za sklop 2 (1 točka);
* prijavitelj ima zagotovljena finančna sredstva v višini nad 50 % do vključno 70 % vrednosti projekta (2 točki);
* prijavitelj ima zagotovljena finančna sredstva v višini nad 70 % vrednosti projekta (3 točke);

**Kriterij 4: pomembnost projekta za ohranitev avtentičnih materialov, tehnologij, znanj in veščin:**

* projekt ni pomemben (0 točk);
* projekt je delno pomemben (3 točke)
* projekt je v celoti pomemben (5 točk).

**Kriterij 5: pomembnost projekta v širšem prostoru, za vlogo v javnem dogajanju in za popularizacijo spomenika ter povezanost z drugimi razvojnimi projekti ali programi:**

* projekt je pomemben na lokalni ravni, vendar nima izkazanih povezav z razvojnimi projekti in programi (1 točka);
* projekt je pomemben na lokalni ravni in ima izkazane povezave z razvojnimi projekti in programi (2 točki);
* projekt je pomemben na regionalni ravni in ima izkazane povezave z razvojnimi projekti in programi (3 točke);
* projekt je pomemben na državni in širši ravni in ima izkazane povezave z razvojnimi projekti in programi (4 točke).

**Kriterij 6: dokončanje začete investicije**

* s predlaganimi posegi celovita obnova spomenika do konca leta 2024 še ne bo zaključena (1 točka)
* s predlaganimi posegi bo celovita obnova spomenika zaključena (3 točke)

Največje možno število doseženih točk po kriterijih je 25.

DODATNE TOČKE za namen izvajanja določil 10. in 11. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20; v nadaljnjem besedilu: ZTNP-1) in 11. člena Uredbe o izvajanju ukrepov endogene regionalne politike (Uradni list RS, št. 16/13, 78/15 in 46/19):

* 3 točke, če spomenik stoji na območju Triglavskega narodnega parka iz 9. člena ZTNP-1,
* 1 točko, če spomenik stoji obmejnem problemskem območju iz 4. člena Uredbe o določitvi obmejnih problemskih območij (Uradni list RS, št. 22/11, 97/12, 24/15. 101/20).

SKUPNO ŠTEVILO TOČK: 29

# RAZPISNA DOKUMENTACIJA

Razpisno dokumentacijo sestavljajo:

* besedilo razpisa,
* pojasnila prijaviteljem,
* prijavni obrazec v spletni aplikaciji eJR na naslovu: <http://ejr.ekultura.gov.si/ejr-web>.
* Katalog konservatorsko-restavratorskih del na nepremičnih spomenikih in stavbni dediščini (ZVKDS Restavratorski center, september 2003, dopolnitev junij 2007, julij 2010, januar 2017, oktober 2022).

# RAZPISNI ROK

Razpis je odprt od 10. 2. 2023 do 13. 3. 2023**.**

# NAČIN, KRAJ IN ROK PRIJAVE

**Vloga mora biti izpolnjena in oddana v elektronski obliki na spletnem obrazcu, ki je dostopen na naslovu** [**http://ejr.ekultura.gov.si/ejr-web**](http://ejr.ekultura.gov.si/ejr-web)

Vlogo na javni razpis oddate kot elektronsko izpolnjen spletni obrazec, ki ga::

- **podpišete s kvalificiranim digitalnim potrdilom ali mobilno identiteto smsPASS;**

- ali **natisnete, lastnoročno podpišete in oddate** na naslov Ministrstva za kulturo.

Vlogo na javni razpis lahko oddate na način, določen v točki **12.1. (oddaja elektronsko podpisane vloge)**, ali na način, določen v točki **12.2. (oddaja lastnoročno podpisane vloge).**

Prijaviteljem svetujemo, da prijav ne oddajajo zadnji dan razpisnega roka, ker lahko pride do preobremenjenosti strežnika.

Število vlog, ki jih predlaga posamezen prijavitelj, ni omejeno, vendar se mora vsaka vloga (projekt) **nanašati izključno na en spomenik**. Prijavitelj za posamezni spomenik lahko kandidira le na enem sklopu (na sklopu 1 ali sklopu 2). Če bo prijavitelj za isti spomenik oddal več elektronskih vlog oz. poslal več tiskanih vlog, bo obravnavana le tista vloga (oziroma njena sprememba ali dopolnitev), ki bo pravočasno oddana **zadnja**, ostale vloge bodo zavržene kot vloge, ki jih je vložila neupravičena oseba.

**12.1 Oddaja elektronsko podpisane vloge**

(1) Vlogo oddate na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>. Podpišete jo s kvalificiranim digitalnim potrdilom ali mobilno identiteto smsPASS. V tem primeru vloge NE tiskajte in pošiljajte po navadni pošti.

Če bo prijavitelj za isti spomenik oddal več elektronsko podpisanih vlog oziroma sprememb in dopolnitev vlog, se bo upoštevala zadnja pravočasno oddana elektronsko podpisana vloga oziroma njena sprememba ali dopolnitev.

(3) Elektronsko podpisana vloga se šteje za pravočasno, če je izpolnjena, digitalno podpisana in oddana v spletni aplikaciji eJR do vključno 13. 3. 2023 do 24. ure.

**12.2 Oddaja lastnoročno podpisane vloge**

(1) V primeru, ko prijavitelj nima kvalificiranega digitalnega potrdila ali mobilne identitete smsPASS, se vloga odda na prijavnem obrazcu na naslednji povezavi: http://ejr.ekultura.gov.si/ejr-web, ter natisne in pošlje v tiskani obliki, ki mora biti opremljena z lastnoročnim podpisom prijavitelja ter žigom prijavitelja (če poslujete z žigom).

(2) Obe obliki prijave, elektronska brez digitalnega podpisa in tiskana, morata biti vsebinsko popolnoma enaki.

(3) Vse obvezne priloge, določene v razpisni dokumentaciji oziroma besedilu razpisa, **morate priložiti le v spletnem obrazcu in jih ne pošiljajte še fizično**.

(4) Na ovojnico **obvezno nalepite A4 list**, ki vsebuje vse potrebne podatke, ki so naslov ministrstva, oznaka razpisa, številka vloge, sklop, navedba prijavitelja in drugo.

(5) Tiskano vlogo je treba dostaviti na naslov: **Ministrstvo za kulturo, Maistrova 10, 1000 Ljubljana, v zaprti ovojnici osebno ali po pošti.**

(6) Vloga se šteje za **pravočasno**, če je oddana na prijavnem obrazcu v spletni aplikaciji eJR in:

* poslana po pošti s priporočeno poštno pošiljko in označena s poštnim žigom do vključno dne 13. 3. 2023,
* ali poslana po pošti z navadno poštno pošiljko, ki bo v vložišče ministrstva prispela do vključno dne 13. 3. 2023,
* ali osebno oddana, če bo oddana v poslovnem času ministrstva v vložišču ministrstva do vključno dne 13. 3. 2023.

12.3 Nepravočasne vloge bodo zavržene.

12.4 V primeru prijave dveh ali več vlog za isti spomenik prijavitelja, bo obravnavana le tista, ki bo pravočasno oddana zadnja, vse ostale vloge pa bodo zavržene.

12.5 Oddaja vloge pomeni, da se prijavitelj strinja z vsemi pogoji in kriteriji razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstveno raziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

12.6 Dopolnjevanje in spreminjanje vlog je možno le v razpisnem roku z navedbo razpisa.

**12.7. Izločitev vlog**

Vloge, ki ne bodo oddane in dostavljene ministrstvu na način, predpisan v 12. točki, bodo s sklepom zavržene.

Za **prepozno** bo štela elektronsko podpisana vloga (oziroma dopolnitev ali sprememba), ki ne bo izpolnjena, digitalno podpisana in oddana v spletni aplikaciji eJR do vključno 13. 3. 2023 do 24. ure, ali tiskana vloga (oziroma njena dopolnitev ali sprememba), ki ni bila predhodno oddana v spletni aplikaciji eJR in ni bila oddana priporočeno na pošto do vključno 13. 3. 2023 oziroma do 13. 3. 2023 ni bila v poslovnem času ministrstva osebno oddana v glavni pisarni oziroma do 13. 3. 2023 ni po pošti prispela v glavno pisarno ministrstva.

Za **nepopolno** se bo štela vloga, ki ni v celoti izpolnjena v slovenskem jeziku, in vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po formalnem pozivu ne bo dopolnil v zahtevanem petdnevnem roku.

Za **neupravičeno osebo** se bo štel tisti prijavitelj, katerega vloga ne bo izpolnjevala pogojev, določenih v besedilu razpisa. Izpolnjevanje pogojev se bo ugotavljalo na osnovi obveznih dokazil in vloge prijavitelja.

Ministrstvo bo po odpiranju vlog iz nadaljnjega postopka izločilo vse vloge prijaviteljev:

- ki jih ne bo vložila upravičena oseba,

- prepozne vloge in prepozne dopolnitve vlog,

- nepopolne vloge, ki po pozivu niso bile ustrezno dopolnjene.

# ODPIRANJE VLOG, PRISPELIH NA RAZPIS

Ministrstvo bo izbralo predloge projektov po postopku, kot ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. [43/10](http://www.uradni-list.si/1/objava.jsp?sop=2010-01-2192) in [62/16](http://www.uradni-list.si/1/objava.jsp?sop=2016-01-2618)).

Vloge, prispele na razpis, bo odprla komisija za odpiranje vlog, imenovana s strani ministra, pristojnega za kulturo (v nadaljnjem besedilu: minister). Izpolnjevanje pogojev se bo ugotavljalo na osnovi obveznih obrazcev in dokazil, navedenih v razpisni dokumentaciji. Vloge, ki ne bodo izpolnjevale vseh pogojev, bo komisija izločila iz nadaljnjega postopka.

Odpiranje se bo začelo 15. 3. 2023 ob 10.00 uri v prostorih ministrstva na naslovu Metelkova 4, Ljubljana.

Odpirale se bodo samo pravočasne vloge, in sicer po vrstnem redu prispetja.

Prijavitelje pravočasnih a nepopolnih vlog bo komisija pisno pozvala k dopolnitvi vlog. Rok za dopolnitev vloge bo 5 dni od prejema poziva k dopolnitvi Vlogo bo potrebno dopolniti v skladu s pozivom za dopolnitev na način, da bo v svoji končni obliki celovita in v vseh sestavinah usklajena, kot je zahtevano v razpisu.

Dopolnitev vloge mora biti oddana v spletni aplikaciji eJR, in sicer na enak način, kot je to določeno za oddajo vlog na javni razpis, oznaka JPR2-SVP-2023-24, v podtočkah 12.1 in 12.2 tega besedila razpisa, tj. elektronska dopolnitev z elektronskim podpisom ali elektronska dopolnitev z lastnoročno podpisano tiskano dopolnitvijo.

Dopolnitev se šteje za pravočasno:

- če je v roku oddana v spletni aplikaciji eJR in elektronsko podpisana.

- če je v roku oddana v spletni aplikaciji eJR ter natisnjena, lastnoročno podpisana od prijavitelja ter ožigosana (če posluje z žigom) ter v poslovnem času Ministrstva, oddana v glavni pisarni na naslov: Ministrstvo za kulturo RS, Maistrova 10, 1000 Ljubljana ali v roku poslana po pošti s priporočeno poštno pošiljko, ki bo označena s poštnim žigom, ali poslana po pošti z navadno poštno pošiljko, ki bo v vložišče ministrstva prispela do roka. Osebno oddane dopolnitve bodo upoštevane kot pravočasne, če bodo oddane v poslovnem času ministrstva v vložišču ministrstva v ustreznem petdnevnem roku od prejema poziva k dopolnitvi.

Prijavitelj na podlagi poziva ministrstva, v dopolnitvi formalno nepopolne vloge ne sme spreminjati drugih delov vloge, glede katerih ministrstvo prijavitelja ni pozvalo k njihovi dopolnitvi.

Če prijavitelj vloge ne dopolni v zahtevanem roku, minister vlogo zavrže s sklepom.

# ZAVRŽENJE VLOG

Na podlagi ugotovitev zapisnika o odpiranju oziroma dopolnjevanju vlog bo minister s posamičnim sklepom zavrgel vlogo, ki ne bo pravočasna ali popolna ali ki je ne bo vložila upravičena oseba.

# OCENJEVANJE IN VREDNOTENJE VLOG

Ocenjevanje in vrednotenje ustreznih vlog bo izvedla strokovna komisija, pristojna za področje nepremične kulturne dediščine (v nadaljnjem besedilu: strokovna komisija). Ocenjevale se bodo pravočasno prispele in popolne vloge upravičenih prijaviteljev skladno s kriteriji razpisa.

Strokovna komisija bo ocenila in ovrednotila projekte glede na v razpisu določen namen in cilje, cilje kulturne politike ter strokovne in druge kriterije za ocenjevanje in vrednotenje projekta, kot so določeni v objavi razpisa. Ocenjevala bo vsak sklop posebej.

# IZBOR

Na razpisu bodo izbrani tisti projekti, ki bodo v postopku izbire ocenjeni oziroma ovrednoteni višje, do porabe razpisanih sredstev za posamezni sklop. Pri sklopu 1 bodo najprej do porabe razdeljena razpoložljiva sredstva na PP 200718 DNPK – kulturni spomeniki, nato do porabe razpoložljiva sredstva na PP 131095 – Spomeniki.

Če bo več vlog imelo enako število točk, višina razpisanih sredstev pa ne bo zadostovala za vse vloge, bodo imele prednost pri izboru vloge z višjim številom točk pri merilu »**Ogroženost predmeta prijave zaradi človekovih ali drugih zunanjih vplivov**«. Če bodo vloge tudi pri tem merilu dosegale enako število točk, bodo imele prednost vloge z višjim številom točk pri merilu »**Pomembnost spomenika**«. Če bodo vloge tudi pri tem merilu dosegale enako število točk, se bo upošteval vrstni red prejema vlog. Prednost bodo imele prej prispele vloge.

Na podlagi predloga strokovne komisije bo minister izdal o vsaki ustrezni vlogi, prispeli na razpis, posamično odločbo, s katero bo odločil o odobritvi ter deležu sofinanciranja ali o zavrnitvi sofinanciranja posameznega projekta.

Prijavitelj lahko v roku 30 dni od prejema odločbe vloži tožbo na Upravno sodišče RS. V skladu s petim odstavkom 94. člena ZUJIK je vložitev tožbe dovoljena zaradi bistvenih kršitev postopka, izbire izvajalca, ki ne izpolnjuje pogojev oziroma očitne kršitve kriterijev vrednotenja in ocenjevanja. Vložena tožba ne zadrži podpisa pogodb z drugimi izbranimi prijavitelji.

Ministrstvo si pridržuje pravico, da glede na razpoložljiva sredstva po posameznih proračunskih letih, prijaviteljem predlaga prilagoditev dinamike sofinanciranja. Nestrinjanje prijavitelja s predlogom ministrstva se bo štelo kot odstop od vloge.

Na podlagi dokončne odločbe bo sklenjena pogodba, ki bo urejala medsebojne pravice in obveznosti ministrstva in prijavitelja, katerega projekt bo izbran na podlagi razpisa. Ministrstvo bo poslalo izvajalcu pogodbo in ga pozvalo k podpisu ter predložitvi sklepa oz. dokazila o izbiri najugodnejšega ponudnika, ki dokazuje, da je prijavitelj del izbral na osnovi presoje vsaj treh ponudb (če je na relevantnem trgu zadostno število ponudnikov) oz. da je izvajalca del izbral v skladu s predpisi s področja javnega naročanja v primeru, da je prijavitelj naročnik po ZJN-3, ter predložitvi predračuna oz. ponudbe izbranega izvajalca pogodbenih del z natančno specificiranimi stroški.

Prijavitelj bo moral podpisano pogodbo vrniti v 15 dneh od prejema, sicer se bo štelo, da je izvajalec odstopil od sofinanciranja projekta z javnimi sredstvi, da pogodba ne bo sklenjena in da bo ministrstvo prosto obveznosti, ki bi zanj izhajale iz odločbe o sofinanciranju. Rok za podpis pogodbe se lahko podaljša, če bo prijavitelj ministrstvu pisno sporočil objektivne razloge za njegovo podaljšanje pred potekom roka za podpis pogodbe.

# OBJAVA REZULTATOV RAZPISA

# Rezultati razpisa bodo objavljeni na spletnih straneh ministrstva.

# SPLOŠNE INFORMACIJE

Ministrstvo si pridržuje pravico:

– da cene v predračunu preveri na trgu,

– da odobrenim projektom zniža predlagani delež sofinanciranja oz. ne sklene pogodbe s prijaviteljem, če se v času od oddaje vloge do sklenitve pogodbe spremenijo pogoji, na osnovi katerih je bil projekt izbran za sofinanciranje,

– da ne sklene pogodbe s prijaviteljem odobrenega projekta, če je izvajalec projekta Zavod za varstvo kulturne dediščine Slovenije,

– da ne sklene pogodbe, če prijavitelj odobrenega projekta ne predloži v določenem roku vseh dokumentov/dokazil, potrebnih za sklenitev pogodbe,

– da v primeru spremembe zakonodaje, povezane z razpisom, zahteva od prijavitelja projekta predložitev dodatnih dokazil,

– da se lahko spremeni, odloži ali prekine sofinanciranje, če bodo sredstva proračuna, namenjena kulturi, v času veljavnosti pogodbe o sofinanciranju manjša, kot so bila predvidena ob izboru projekta za financiranje oz. ob podpisu pogodbe,

– da lahko odstopi od pogodbe, če prijavitelj prekorači rok za dokončanje projekta; v tem primeru mora prijavitelj odobrenega projekta vrniti prejeta sredstva z zakonskimi zamudnimi obrestmi od dneva prejema sredstev do končnega poplačila,

– da lahko v primeru objektivnih razlogov rok za dokončanje projekta podaljša.

Izvedba javnega razpisa je vezana na proračunske zmožnosti ministrstva, pristojnega za kulturo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo javnega razpisa, je ministrstvo dolžno ukrepati v skladu s spremembami v državnem proračunu oziroma finančnem načrtu ministrstva.

Če se zmanjša obseg sredstev za javni razpis do takšne mere, da ne zagotavlja izpolnitve ciljev javnega razpisa, lahko ministrstvo iz tega razloga postopek javnega razpisa ustavi, oziroma v primeru že zaključenega izbora projektov zniža obseg sofinanciranja, spremeni ali pa prekine že sklenjene pogodbe o financiranju in izvedbi projektov.

Če se poveča obseg sredstev javnega razpisa lahko ministrstvo v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbi projektov ali pa odobri financiranje projektov, ki so bili uvrščeni na rezervno listo.

# INFORMACIJE JAVNEGA ZNAČAJA

Z oddajo vloge se prijavitelj strinja s pogoji in z merili razpisa ter pripadajoče razpisne dokumentacije.

Prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o projektu in prejemniku finančnih sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Varovanje osebnih podatkov bo zagotovljeno v skladu z veljavno zakonodajo. Vsi podatki iz vlog, ki jih komisija odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086)in 7/18, v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelji morajo pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti, osebnih podatkov in drugih izjem iz 6. člena ZDIJZ.

# POSREDOVANJE INFORMACIJ O RAZPISU

Potencialni prijavitelji so dolžni spremljati spletno stran Ministrstva za kulturo, na kateri bodo objavljane morebitne spremembe oziroma novosti v zvezi z javnim razpisom. Vse morebitne potrebne dodatne informacije v zvezi z javnim razpisom morajo biti zahtevane v pisni obliki, in sicer po elektronski pošti na naslov: **gp.mk@gov.si**. Odgovore na vprašanja bo ministrstvo posredovalo za vse v pisni obliki na spletni strani ministrstva, in sicer na strani, kjer bo objavljen razpis. Vsi objavljeni odgovori bodo imeli status dopolnitve razpisne dokumentacije.

Skrbnika javnega razpisa sta mag. Tanja Černe in Ivan Oven.

dr. Asta Vrečko

ministrica